  Константин Вознесенских Анжелика Тихонова корреспондент Выль ар каникулъёс йылпумъяськизы, табере 2022-тӥ арын вуоноосыз кузь шутэтскон нуналъёс куартолэзе гинэ тупалозы. Со сярысь Роструд ивортӥз. Одӥг шутэтскон нунал Атыкай музъемез утисьлэн нуналаз, 23-тӥ тулыспалэ, луоз. Нылкышноослэн калыккуспо нуналзы понна куинь нунал, 6-8 южтолэзе, шутэтскомы. Но со понна 5-тӥ южтолэзе, кӧснуналэ, вакчиятэм ужан нунал луоз. Нош куартолэзе шутэтскон вакытъёсы кык нунал ватсазы: 1-тӥ но 2-тӥ толшоре шутэтскон нуналъёслы тупась праздник нуналъёсты выжтӥзы. Озьы, тулыслэн пумаз быдэн ньыль нуналэн шутэтскомы: 30-тӥ оштолэзьысен 3-тӥ куартолэзёзь но 7-10 куартолэзе. 12-тӥ инвожое пусйиськись Россилэн нуналэз понна 11-13 инвожое шутэтскон нуналъёс висъязы. Эшшо одӥг шутэтскон нуналъёсын вакыт шуркынмон кутсконын, Россиысь калыкъёслэн огазеяськон нуналзылы, луоз. Соку 4-тӥысен 6-тӥ шуркынмонозь шутэтском. Нош 3-тӥ шуркынмонэ вакчиятэм ужан нунал луоз. Тегъёс: Удмуртия Россия Мерлык шутэтскон  